text: Falck: Oprydning tager en uge
  30 oktober 2013 kl. 08.47
  Falck forventer, at det vil tage en uge at få ryddet op efter alle skaderne under stormen mandag.
  Alene tirsdag fik redningskorpset anmeldt 400 nye skader fra Sydjylland og på Fyn.
  Onsdag morgen stod 568 opgaver i kø.
  Falck forsøger i samarbejde med kunderne at prioritere opgaverne, så det først og fremmest forhindres, at skaderne bliver værre. For eksempel skal skadede tage afdækkes, så der ikke kommer yderligere vandskader.
  